Ordino „Už nuopelnus Lietuvai“ Didysis kryžius

Ordino „Už nuopelnus Lietuvai“ Didysis kryžius – penktas pagal svarbą Lietuvos valstybės apdovanojimas, kuriuo Lietuvos Respublikos Prezidento dekretu apdovanojami asmenys už ypatingus nuopelnus garsinant Lietuvos vardą, puoselėjant ir plėtojant tarpvalstybinius santykius, už humanitarinę pagalbą Lietuvai, už ypatingus nuopelnus valstybės tarnyboje, kultūros, mokslo ir švietimo, verslo ir gamybos, sveikatos ir socialinės apsaugos, karybos, sporto, ūkio bei kitose srityse. Ordino garbės ženkle veiklos sritis žymima kryžių ir juostą (kaspiną ar kaspinėlį) jungiančiame vainike tam tikrą sritį atitinkančiu simboliu. Šiuo ordinu gali būti apdovanojami ir užsienio valstybių piliečiai.

 Istorija 
Ordinas „Už nuopelnus Lietuvai“ įsteigtas 2002 m. birželio 18 d. Valstybės apdovanojimų įstatymu Nr. IX-957.

 Aprašas 

Ordino „Už nuopelnus Lietuvai“ Didysis kryžius
 Kryžius – aukso, penkių galų, padengtas baltu emaliu, 50 mm dydžio. Ant jo oksiduoto sidabro Vytis. Tarp kryžiaus galų saulės spinduliai. Kitoje pusėje: kryžiaus galuose Vilniaus, Kauno, Klaipėdos, Šiaulių ir Panevėžio herbai, centre užrašas „Pro Lituania“ ir ordino įsteigimo metai „2002“.
 Žvaigždė – sidabro, devynių spindulių, 85 mm skersmens. Jos centre sumažintas ordino „Už nuopelnus Lietuvai“ ženklas.
 Juosta – geltono muaro, 100 mm pločio (moterims – 65 mm pločio), su dviem geltonos ir žalios spalvos juostelėmis kraštuose.
 Ordino pakaitas – 32 mm ilgio ir 10 mm pločio juostelė su rozete iš ordino kaspinėlio ant aukso galiono.
 Miniatiūra – sumažintas (20 mm aukščio) apdovanojimo ženklas, segamas prie ordino kaspinėlio.
 Rozetė – 8 mm skersmens, ant aukso galiono.

Ordino ženklai numeruojami. Apdovanojimo ženklo numeris įrašomas į apdovanotam asmeniui įteikiamą ordino diplomą. Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais.

Kandidatus apdovanoti ordinu teikia Vyriausybė. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija.

Ordino „Už nuopelnus Lietuvai“ Didysis kryžius visada nešiojamas kartu su ordino žvaigžde. Ordino juosta (perpetinis kaspinas) rišama po fraku ant liemenės. Iškilmingomis progomis ordino juosta nešiojama perrišta per dešinįjį petį taip, kad prie jos pritvirtintas ordino kryžius kabotų ties kairiuoju šonu, o ordino žvaigždė segama kairėje krūtinės pusėje.

 Ordino laipsniai 

 Ordino „Už nuopelnus Lietuvai“ Didysis kryžius (1-asis laipsnis)
 Ordino „Už nuopelnus Lietuvai“ Komandoro didysis kryžius (2-asis laipsnis)
 Ordino „Už nuopelnus Lietuvai“ Komandoro kryžius (3-asis laipsnis)
 Ordino „Už nuopelnus Lietuvai“ Karininko kryžius (4-asis laipsnis)
 Ordino „Už nuopelnus Lietuvai“ Riterio kryžius (5-asis laipsnis)
 Ordino „Už nuopelnus Lietuvai“ medalis

 Ordino kavalieriai 

Dekreto dataDekreto Nr.Vardas, pavardėValstybė2003-02-032042Sigitas Zigmas Geda LietuvaBronislovas Vaidutis Kutavičius LietuvaAndrzej Majkowski LenkijaJonas Mekas JAVEimuntas Nekrošius LietuvaKęstutis Virgilijus Noreika LietuvaVytautas Jonas Sirvydis LietuvaMarek Siviec Lenkija2003-05-1381Carlos Costa Neves PortugalijaJosé de Freitas Ferraz PortugalijaJosé Filipe Morais Cabral PortugalijaEurico Paes PortugalijaRosario Ventura Portugalija2003-09-16210Šarūnas Jasikevičius LietuvaArvydas Macijauskas LietuvaAntanas Sireika LietuvaRamūnas Šiškauskas LietuvaSaulius Štombergas Lietuva2005-01-13192Marekas Borovskis Lenkija2005-06-01327José Antonio Alonso Suarez IspanijaAlberto Aza Arias IspanijaLuis Calvo Merino IspanijaRicardo Diez-Hochleitner Rodriguez IspanijaAntonio Gonzalez-Aller Suevos IspanijaBernardino Leon Gross IspanijaFidel López Alvarez IspanijaNicolas Martinez-Fresno y Pavia IspanijaMiguel Angel Moratinos Cuyaube IspanijaAlberto Navarro Gonzalez IspanijaYago Pico De Coaia y De Valicourt IspanijaAlberto Ruiz-Gallardon Jimenez IspanijaJosé Enrique Serrano Martinez Ispanija2005-06-22348Vlodzimiežas Cimoševičius LenkijaKazys Lozoraitis Italija2006-01-10491Jacques Rogge Belgija2006-03-15548Frank De Coninck BelgijaJacques van Ypersele de Strihou BelgijaBaudouin de Merode (Nathalie van den Abeele)BelgijaVincentaas Pardoenas BelgijaMarie-Louise Vanherk Belgija

Kategorija:Ordinas „Už nuopelnus Lietuvai“